**Protokoll for Årsmøtet i Rogaland fylkeslag av Norges Blindeforbund, lørdag 15. april 2023, på Ryfylke Fjordhotell, Sand**

# Sak 01/23 Åpning v/ fylkesleder Vibeke Kaarstad

Fylkeslagets leder, Vibeke Kaarstad, ønsket alle frammøtte hjertelig velkommen, og i særdeleshet forbundsleder Terje André Olsen m/følge, som kom for å representere NBF sentralt på møtet.

Kaarstad orienterte om utfordrende arbeidsforhold for styret, bl.a. som følge av at styremedlem Elena Daniela Trifan trakk seg fra styrevervet av personlige årsaker, og styreleder selv var bortreist en måned grunnet samtreningskurs med ny førerhund.

Kaarstad orienterte videre om at selv om styret har måttet legge noen prosjekter på is, har de også fått utrettet mye i årsmøteperioden.

Som eksempler, nevnte Kaarstad blant annet:

* Første digitale medlemsmøte på Zoom
* Markering av punktskriftens dag 4. januar
* Dialogmøte med Kolumbus, hvor Atle Lunde representerte fylkeslaget
* Inspeksjon med søkelys på universell utforming på Tinghuset i Stavanger
* Møte med Rogalandsbenken på Stortinget
* Oppstart av «Ut på tur»-gruppe i nord-fylket
* Yoga i sørfylket
* Oppstart av førerhundklubb i Rogaland
* Seminar om øyesykdommen AMD

Videre fortalte Kaarstad om saker og prosjekter styret jobber med, blant

annet:

* Tandemsykkelprosjekt
* Ledsagerbank
* Yoga i nord-fylket
* Aktivitet for barn og unge
* Markering av førerhundens dag, hvor det planlegges mediesak med førerhundbruker
* Aksjonsuka i juni, hvor hun ba medlemmer ta kontakt og engasjere seg lokalt.

Til slutt ønsket Kaarstad alle et godt og konstruktivt møte, og oppfordret

medlemmene til å være rause og inkluderende mot hverandre, og å ta

spesielt godt vare på nye medlemmer.

# Sak 02/23 Godkjenning av innkalling

## **Vedtak**

Innkallingen ble godkjent uten merknader.

# Sak 03/23 Navneopprop

Daglig leder foretok et navneopprop, som viste at det var 60 personer til stede, hvorav 40 stemmeberettigede.

# Sak 04/23 Minnestund

Navnene til de 15 medlemmene som hadde gått bort siden forrige årsmøte, ble lest opp og minnet med ett minutts stillhet.

# Sak 05/23 Hilsninger

Liv Solvår Eilerås hilste fra Elena Trifan, som savnet fylkeslaget og ønsket et godt årsmøte.

Helge Goa hilste fra Wenche Torkelsen, som ønsket forsamlingen et godt møte.

Marius Søvik hilste fra NBFU, region Vest, og takket for invitasjon som observatør, og ønsket Rogaland fylkeslag et godt årsmøte på vegne av NBFU.

Terje André Olsen hilste og ønsket godt møte fra sentralstyret og administrasjonen i Norges Blindeforbund.

Einar Fagerheim hilste og ønsket godt møte fra Turid Tafjord, som satt i styret og arrangementskomiteen for årsmøtet, men som dessverre ikke selv kunne delta.

Vibeke Kaarstad hilste fra Sogn og Fjordane fylkeslag, Tore Nærland og Heidi Reisvold, med ønske om et godt og konstruktivt møte.

# Sak 06/23 Konstituering

Valg av:

1. Dirigent: Styrets forslag, Bernt Elde, ble valgt med akklamasjon.
2. Referent: Styrets forslag, Berit Lunde, ble valgt med akklamasjon.
3. Protokollunderskrivere: Marit Elde foreslo Liv Solvår Eilerås. Vibeke Kaarstad foreslo Einar Fagerheim. Disse to ble valgt med akklamasjon.
4. Møteassistenter: Johnny Stangeland foreslo Trygve Haga Thorsen, og Einar Fagerheim foreslo Anders Urdal. Disse to ble enstemmig valgt som møteassistenter.
5. Tellenemnd: Marit Elde foreslo Sidsel Midttun. Solfrid Eggen foreslo Aud Irene Nes. Einar Fagerheim Foreslo Anders Urdal. Disse tre ble enstemmig valgt som tellenemnd.

# Sak 07/23 Godkjenning av program, saksliste og forretningsorden

Dokumentene var utsendt på forhånd, og forretningsorden ble referert i

sin helhet.

## **Vedtak**

Program, saksliste og forretningsorden ble godkjent uten merknader.

# Sak 08/23 Forbundsleder Terje André Olsen

Forbundsleder Terje André Olsen, som deltok under hele årsmøtehelgen, takket for invitasjonen, før han informerte kort om viktige begivenheter og satsninger gjennom året 2022.

Han fortalte bl.a. om fjorårets storsatsing, et nytt førerhundanlegg i Ås, og at hele organisasjonen nå har blitt miljøfyrtårnsertifisert.

Han opplyste videre om en betydelig økning av voksenopplæringstimer, og dermed midler i 2022, og at Blindeforbundet har fått gjennomslag i viktige saker som brillestøtte til barn og båndtvangsfritak for førerhunder.

Videre informerte han om viktige planer og mål for framtida, blant annet Offensiv 2025, som handler om å gjøre organisasjonen mer synlig og aktuell for flere, særlig svaksynte, og å øke medlemstallet betraktelig – 30.000 medlemmer er målet på sikt.

Olsen redegjorde kort om helhetlig rehabilitering, og fortalte om barometer for synslikestilling.

Deretter presiserte Olsen viktigheten av engasjement blant medlemmene, og oppfordret alle til å påvirke aktivt gjennom organisasjonsmøter lokalt, på fylkesplan og sentralt. Han understreket viktigheten av plandokumentene, prinsipprogram og handlingsplan, som er overordnede styringsdokumenter for alt forbundets arbeid mellom landsmøtene.

Han minnet videre om høring om lokallagsvedtekter, med høringsfrist 30. april, samt en kommende høring om en avtale mellom Norges Blindeforbund sentralt og fylkeslagene for å definere roller og ansvar tydeligere med mål om å forebygge konflikter, i tillegg til å håndtere konflikter på en bedre måte når de oppstår.

Til slutt oppfordret han medlemmene til å kontakte medlemssenteret eller tillitsvalgte om de skulle ha spørsmål, og ønsket forsamlingen et godt og konstruktivt årsmøte videre.

# Sak 09/23 Valgkomiteens innstilling v/representant fra komitéen

Marit Londal presenterte valgkomitéens innstilling, som også ble referert i sin helhet dagen før grunnet endringer, og denne ble tatt til orientering uten merknader.

# Sak 10/23 Saker til votering fra fylkesstyret

Det forelå tre saker fra styret:

* Status ang. lokaler
* Sentralstyrets forslag til nye plandokumenter
* Vedtekts utvalgets forslag til vedtektsendringer

Dirigent Bernt Elde foreslo å behandle styrets saker om plandokumenter og vedtektsendringer under hhv sak 17 og 18.

Årsmøtet ga enstemmig tilslutning til dette.

**Lokaler**

Einar Fagerheim redegjorde for styrets arbeid med saken, og beklaget at årsmøtevedtaket fra 2022 om å nedsette eiendomsutvalg i nord- og sørfylket ikke har blitt en realitet. I sørfylket var to personer interesserte i å sitte i et eiendomsutvalg, mens styret ikke har kandidater i nordfylket. Voksenopplæringsutvalg er ikke nedsatt verken i sør- eller nordfylket.

Fagerheim opplyste om at man i nordfylket nå er i gang i nye lokaler på Havnaberg Frisklivssentral og seniorsenter, mens situasjonen i sørfylket er uendret.

Fagerheim orienterte videre om at flertallet i styret har funnet Telemarks modell svært interessant, og ønsker å få til noe lignende i Stavanger. Telemark fylkeslag leier lokaler i et kjøpesenter, og kaller det Rådgivningskontor for syn. Styret mener dette er et interessant konsept, ikke minst fordi man da er lokalisert der mange mennesker ferdes.

Fagerheim redegjorde videre for et konsept styret har utarbeidet for nye lokaler, som omfatter både fylkeslagskontor, aktiviteter, lagringsplass og møtelokaler. Universell utforming og beliggenhet må være viktige kriterier.

Fagerheim ba deretter årsmøtet om mandat til å finne egnede lokaler også i sørfylket, samt å selv ta stilling til hvorvidt eiendoms- og voksenopplæringsutvalg bør opprettes, og eventuelt iverksette dette.

Helge Goa mente man burde undersøke betingelser og ta opp langtids lån med tanke på å kjøpe egne lokaler.

Bjørn Våland påpekte at man burde knytte til seg «proffe folk» som kan økonomi og eiendom.

## **Vedtak**

Styret gis videre mandat til å finne lokaler og opprette hensiktsmessige utvalg ved behov.

# Sak 11/23 Saker fra medlemmene

Det forelå én sak fra Tore Nærland, men denne kom inn etter fristen for innsending av saker, og blir videresendt av styret til sentraladministrasjonen.

## **Vedtak**

Tatt til orientering.

# Sak 12/23 Styrets protokoller etter høstmøtet 2022

Saksoverskrifter ble lest, og det ble gitt anledning til spørsmål og kommentarer til følgende protokoller: 10/22 (07.12.2022), 1/23 (11.01.2023), 2/23 (08.92.2022), 3/23 (20.03.2023) og 4/23 (21.03.2023).

Protokoll 5/23 fra styremøte avholdt 13.04.2023, ble opplest i sin helhet.

Det ble bedt om opplesing av enkelte saker, men ingen kommentarer eller innspill ble notert.

## **Vedtak**

Protokollene ble tatt til orientering.

# Sak 13/23 Godkjenning av regnskap og revisjonsberetning

# 2022

Regnskap og Revisjonsberetning var utsendt i forkant av møtet, men hovedpunktene og oppsummering av revisjonsberetningen ble referert.

## **Vedtak:**

Regnskapet ble godkjent uten merknader.

# Sak 14/23 Årsmelding 2022

Overskriftene i årsmeldingen ble lest høyt, slik at møtedeltakerne kunne tegne seg dersom de ønsket å si noe til punktene.

## **Vedtak**

Årsmeldingen ble godkjent uten kommentarer.

# Sak 15/23 Revidert budsjett 2023

Dokumentet var utsendt på forhånd, og ble ikke referert i detalj for møtet, men notater med endringer ble gjennomgått.

## **Vedtak:**

Revidert budsjett for 2023 ble godkjent av et enstemmig årsmøte.

# Sak 16/23 Valg

Valgkomitéen 2023 hadde følgende sammensetning:

Leder Ole Leirvåg

Medlem Marit Londal

Medlem Monica Søvik

Varamedlem Dag Olav Nordbø

Det ble gjennomført et navneopprop, som viste at det var 38 stemmeberettigede i salen.

Samtlige kandidater fikk anledning til å gi en kort presentasjon av seg selv.

Valget ble avholdt klokken 16:00 i tråd med tidsplanen.

Følgende valg ble foretatt:

Fylkeslagsstyre:

Leder, ett år

Valgkomiteens innstilling: Vibeke Kaarstad.

Valgt med akklamasjon.

Nestleder, 1 år:

Valgkomitéens innstilling: Tore Nærland.

Marit Elde foreslo Paul Magne Mariussen, og årsmøte gikk til votering.

Nærland fikk 14 stemmer, Mariussen fikk 23 stemmer, og det forelå én blank stemme.

Paul Magne Mariussen ble valgt.

Styremedlem, 2 år:

Valgkomitéens innstilling: Johnny Stangeland.

Valgt med akklamasjon.

Styremedlem, 1 år:

Valgkomitéens innstilling: Øyvind Lindland.

Valgt med akklamasjon.

Styremedlem, 2 år:

Valgkomitéens innstilling: Elin Frønsdal.

Valgt med akklamasjon.

1 varamedlem, 2 år:

Valgkomitéens innstilling: Paul Magne Mariussen.

Ettersom Mariussen allerede var valgt til nestleder, sto denne posisjonen ledig.

Vibeke Kaarstad foreslo Tore Nærland.

Valgt med akklamasjon.

2 varamedlem, 1 år:

Valgkomitéens innstilling: Malinn-Tomine Busch.

Valgt med akklamasjon.

Representanter til landsstyret:

Representant

Valgkomitéens innstilling: Vibeke Kaarstad.

Valgt med akklamasjon.

1 vararepresentant:

Valgkomitéens innstilling: Tore Nærland.

Solfrid Eggen foreslo Paul Magne Mariussen, og årsmøtet gikk til votering.

Nærland fikk 13 stemmer, Mariussen fikk 23 stemmer, og det forelå to blanke stemmer.

Paul Magne Mariussen ble valgt.

2 vararepresentant:

Valgkomitéens innstilling: Johnny Stangeland

Vibeke Kaarstad foreslo Tore Nærland.

Johnny Stangeland trakk sitt kandidatur.

Tore Nærland ble valgt med akklamasjon.

Representanter til landsmøtet:

Representant:

Valgkomitéens innstilling: Vibeke Kaarstad

Valgt med akklamasjon.

Representant:

Valgkomitéens innstilling: Tore Nærland.

Johnny Stangeland foreslo Turid Tafjord, og møtet gikk til votering.

Nærland fikk 8 stemmer, Tafjord fikk 29 stemmer, og det forelå 1 blank stemme.

Turid Tafjord ble valgt.

Representant:

Valgkomitéens innstilling: Johnny Stangeland.

Valgt med akklamasjon.

1. vararepresentant:

Valgkomitéens innstilling: Marit Londal.

Solfrid Eggen foreslo Paul Magne Mariussen, og møtet gikk til votering.

Londal fikk 17 stemmer, Mariussen fikk 20 stemmer, og det forelå 1 blank stemme.

Paul Magne Mariussen ble valgt.

2. vararepresentant:

Valgkomitéens innstilling: Øyvind Lindland.

Valgt med akklamasjon.

3 vararepresentant:

Valgkomitéens innstilling: Elin Frønsdal.

Valgt med akklamasjon.

Valgkomité

**Leder**:

Valgkomitéens innstilling: Marit Londal.

Paul Magne Mariussen foreslo Einar Fagerheim.

Marit Londal trakk sitt kandidatur.

Einar Fagerheim ble enstemmig valgt.

Medlem:

Valgkomitéens innstilling: Dag Olav Nordbø.

Einar Fagerheim foreslo Solfrid Eggen, og møtet gikk til votering.

Nordbø fikk 11 stemmer, Eggen fikk 26 stemmer, og det forelå 1 blank stemme.

Solfrid Eggen ble valgt.

Medlem:

Valgkomitéens innstilling: Monica Søvik.

Det ble opplyst at Monika Søvik trakk sitt kandidatur.

Einar Fagerheim foreslo Maria Therese Ueland.

Maria Therese Ueland ble valgt med akklamasjon.

Varamedlem:

Valgkomitéens innstilling: Ole Leirvåg.

Ole Leirvåg trakk sitt kandidatur.

Solfrid Eggen foreslo Solveig Maurseth.

Valgt med akklamasjon.

# Sak 17/23 Plandokumenter

Sentralstyrets utkast til prinsipprogram og handlingsplan for 2024-2025, var sendt årsmøtedeltakerne på forhånd.

Styret anbefalte årsmøtet å foreslå følgende tilføyelse til punkt 1.7.1 i prinsipprogrammet:

«Det må være trygt å gå med førerhund der man ferdes.»

Samme tema må følges opp i handlingsplanen:

«Informasjon om hvordan man skal opptre ovenfor en førerhund i arbeid, må pågå kontinuerlig. Her må flest mulig kanaler tas i bruk.»

## **Vedtak:**

Et enstemmig Årsmøtet støtter styrets forslag til tilføyelser.

# Sak 18/23 Vedtektsendringer

Både sentralstyrets og vedtekts utvalgets innstilling var sendt til medlemmene på forhånd.

Vedtekts utvalget la fram 18 forslag til endringer, og Sentralstyret støttet 16 av disse og hadde innvendinger på 2.

Styret i Rogaland fylkeslag anbefalte Årsmøtet å stille seg bak sentralstyrets forslag til vedtektsendringer.

## **Vedtak:**

Årsmøtet gir enstemmig tilslutning til fylkeslagsstyret (og dermed sentralstyrets) forslag.

# Sak 19/23 Avslutning

Gjenvalgt leder, Vibeke Kaarstad, takket for tilliten og for et godt gjennomført møte.

Hun takket avtroppende styremedlemmer, møtefunksjonærer og forbundsleder, og ønsket nye styremedlemmer velkommen. Med dette hevet hun årsmøtet 2023.

Berit Lunde

Referent

Sted og dato: Sted og dato:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liv Solvår Eilerås Einar Fagerheim